Diari Oficial de la Generalitat Valenciana


Sumari del DOGV 7840, del 29-07-2016 (2016/6177)

Informació pública de la proposta de la Direcció General de Salut Pública, d'inclusió de diversos articles en la Llei de Mesures Fiscals, Administrativa i d'Ordre Social per a l'exercici 2017 que modifiquen la Llei 10/2014, de 29 de desembre, de la Generalitat, de Salut de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7840

Data del DOGV
:   29-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/6177


Data del document
:   25-07-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Descriptors 

:   * Conselleria de Sanitat Universal i Salut Pública
    * cooperació administrativa

Informació pública de la proposta de la Direcció General de Salut Pública, d'inclusió de diversos articles en la Llei de Mesures Fiscals, Administrativa i d'Ordre Social per a l'exercici 2017 que modifiquen la Llei 10/2014, de 29 de desembre, de la Generalitat, de Salut de la Comunitat Valenciana. [2016/6177]  
A fi de fer pública la proposta d'inclusió de diversos articles en la Llei de Mesures Fiscals, Administrativa i d'Ordre Social per a l'exercici 2017, de modificació de la Llei 10/2014, de 29 de desembre, de la Generalitat, de Salut de la Comunitat Valenciana, s'obri un període d'informació pública durant un termini de 15 dies comptats a partir de l'endemà de la seua publicació en aquest anunci del Diari Oficial de la Comunitat Valenciana, de conformitat amb el que estableixen l'article 43.1c de la Llei 5/1983, de 30 de desembre, del Consell, i l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració de projectes normatius de la Generalitat.  
  
L'expedient pot consultar-se en la Direcció General de Salut Pública de la Conselleria de Sanitat Universal i Salut Pública, sítia a l'avinguda de Catalunya, número 21, València 46237, en horari de matí de 09.00 a 14.00 hores, de dilluns a divendres.  
Les al·legacions, els suggeriments o les observacions efectuats per les persones o entitats que es consideren interessades han de dirigir-se per escrit a la Direcció General de Salut Púbica.  
Els articles proposats per a la seua inclusió en la Llei de Mesures Fiscals, Administrativa i d'Ordre Social per a l'exercici 2017, de modificació de la Llei 10/2014, de 29 de desembre, de la Generalitat, de Salut de la Comunitat Valenciana, són els següents:  
  
- Es modifica l'article 86, Mesures especials cautelars i definitives, afegint-hi un nou apartat 6, que queda redactat de la manera següent:  
  
«6. La immobilització de productes la podran acordar els inspectors en la corresponent acta d'inspecció quan concórreguen situacions de risc imminent i extraordinari per a la salut pública o sospita raonable de la seua existència.»  
  
- S'hi afig una disposició addicional tercera, amb el text següent:  
  
«Disposició addicional tercera. Identificació d'inspectors de salut pública  
1. S'autoritza el departament competent en matèria de salut pública per a l'emissió de carnets identificatius dels funcionaris que exerceixen funcions de control oficial de la cadena alimentària i altres actuacions de salut pública, basats en un codi intern alfanumèric, que substituïsquen els d'identificació nominal.  
2. Reglamentàriament es regularà l'expedició dels carnets mencionats i la creació del corresponent registre, que permeta fer efectiu el dret dels interessats en un procediment a la identificació del personal al servei de les administracions públiques.»  
  
- S'hi afig una disposició addicional quarta, amb el text següent:  
«Disposició addicional quarta. Amortització de llocs de treball de farmacèutics titulars  
El crèdit pressupostari alliberat per l'amortització dels llocs de treball de farmacèutics titulars d'acord amb els criteris establits en el Decret 75/2008, de 23 de maig, del Consell, pel qual es reestructuren les funcions i els serveis dels llocs pertanyents al Cos de Farmacèutics titulars al servei de la sanitat local i es creen els llocs de farmacèutics de salut pública, es podran destinar a la creació de llocs de les escales de farmacèutic de salut pública, seguretat alimentària, sanitat ambiental, laboratori d'anàlisi química de salut pública, laboratori d'anàlisi microbiològica de salut pública, del Cos Superior Tècnic de Salut Pública de l'Administració de la Generalitat.»  
  
  
València, 25 de juliol de 2016.- La directora general de Salut Pública: Ana María García García.